સૌરાષ્ટ્ર યુનિવર્સિટીમાં છેલ્લાં ઘણાં સમયથી કોચની ભરતી કરવામાં આવતી ન હોવાથી વિદ્યાર્થીઓનું ખેલકૂદનું કૌશલ્ય રુંધાઇ ગયું છે. ક્રિકેટ, હોકી, બાસ્કેટબોલ, ફૂટબોલ અને વોલીબોલ સહિતની રમતનાં કોચ ન હોવાથી વિદ્યાર્થીઓ રાજ્ય કે રાષ્ટ્રીય સ્તરે પોતાનું કૌવત બતાવી શકતા નથી. કરોડોના ખર્ચે બનેલું સ્પોર્ટસ કોમ્પલેક્ષ નોંધરું બન્યું છે. જોકે ખેલાડીઓની આ સમસ્યાને ‘નવગુજરાત સમય’ એ વાંચા આપતાં હવે યુનિવર્સિટીમાં કોચની ભરતી કરવા રાજ્ય સરકારમાં દરખાસ્ત કરાશે.